Johannes Tasa

Johannes Tasa (sündinud 23. novembril 1950 Tallinnas) on eesti orienteeruja. Lõpetas 1969. aastal Tallinna Polütehnikumi raadiolevi ja side erialal. 1968. aastast töötas ta raadioaparatuuri montöörina Eesti NSV Riiklikus Televisiooni- ja Raadiokomitees. 1972. aastast töötas ta elektrikuna S. Kirovi nimelises näidiskalurikolhoosis. 1976. aastast oli ta elektrik Tallinna Rajoonidevahelises Põllumajandustehnika Tootmiskoondises. 1994. aastast on tehnoloogialiinide ja tootmisprotsesside juht- ja kontrollseadmete remondi ja automaatikaseadmete paigaldusega tegeleva OÜ Kirsten juhataja ja omanik. Harrastab orienteerumist 1960. aastatest, tema treener oli Tõnu Raid. 1970. aastal võitis Tallinna Polütehnikumi võistkonnas Jüriööjooksu. Orienteerumisjooksu Eesti meistrivõistlustel võitis aastatel 1971–1987 12 kuld-, 8 hõbe- ja 5 pronksmedalit. Suusaorienteerumise Eesti NSV meistrivõistlustel võitis aastatel 1973–1979 2 kulda ja 4 pronksi. NSV Liidu meistrivõistlustel orienteerumisjooksus võitis Eesti teatemeeskonna koosseisus kulla 1981. aastal (meeskonnas Arvo Kivikas, Nikolai Järveoja ja Johannes Tasa) ja 1982. aastal (meeskonnas Kalle Luuk, Arvo Kivikas, Nikolai Järveoja ja Johannes Tasa). Lisaks võitnud 6 kulda NSV Liidu esivõistlustel – individuaalselt 1976 ja 1979 ning teatemeeskonna koosseisus aastatel 1971, 1973, 1975 ja 1978. Aastatel 1971–1982 võistles 10 korral NSV Liidu koondises. Kergejõustiku Eesti meistrivõistlustel võitis 1974. aastal pronksmedali 5000 meetri jooksus ja 1978. aastal hõbemedali 12 km murdmaajooksus, lisaks võitnud 2 hõbedat ja pronksi 4x1500 m teatejooksus. Rogainis võitnud meessuperveteranide klassis koos Arvo Kivikaga MMil kulla (2008), 3 hõbedat (2010, 2012, 2014) ja pronksi (2013), EMil 2 kulda (2010, 2012), 2 hõbedat (2007, 2011) ja pronksi (2013). Olnud Eesti Orienteerumisföderatsiooni presiidiumi liige, aastatel 1975–1982 treenerite nõukogu liige ja 1988–1992 Eesti Orienteerumisliidu volikogu juhataja. Joonistanud orienteerumiskaarte. Aastatel 1985–1990 oli ta Eesti NSV XI Ülemnõukogu liige, kuulus noorsookomisjoni. 1971 – NSV Liidu meistersportlane orienteerumises 1986 – spordiühing Jõu auliige Ta on abielus Hilla Tasaga, kes on samuti tulnud orienteerumisjooksus Eesti meistriks. Ka tema vend Voldemar Tasa on orienteeruja ja sporditegelane. "Tallinna Polütehnikumi 1969. aasta lõpetajad". Originaali arhiivikoopia seisuga 14. veebruar 2015. Vaadatud 27. veebruaril 2020. Eesti NSV Ülemnõukogu XI koosseis. Biograafiline lühiteatmik. Tallinn: Eesti Raamat, 1985. Lk 253 (kaader 255) "Vello Viirsalu. Veerandsajand 1981. Aasta elamustest Karjala kannasel. Orienteeruja 2006/4" (PDF). Originaali (PDF) arhiivikoopia seisuga 25. aprill 2012. Vaadatud 12. jaanuaril 2015. "Emateab.ee. Kirsten OÜ". Originaali arhiivikoopia seisuga 27. veebruar 2015. Vaadatud 12. jaanuaril 2015. Vello Viirsalu. Eesti orienteerumise sünd ja hiilgeaastad 1959–1970. Eesti Entsüklopeediakirjastus. 2006 "ESBL sporditulemused". Originaali arhiivikoopia seisuga 5. märts 2016. Vaadatud 12. jaanuaril 2015. Eesti spordi biograafiline leksikon. Johannes Tasa Johannes Tasa orienteerumiskaardid Eesti Orienteerumisliidu andmebaasis (1975–1988)[alaline kõdulink] "Johannes Tasa orienteerumiskaardid Eesti Orienteerumisliidu andmebaasis (alates 2005)". Originaali arhiivikoopia seisuga 5. märts 2016. Vaadatud 12. jaanuaril 2015. "T. Nittim. NSVL meistersportlased orienteerumises Eesti NSV-s" (PDF). Originaali (PDF) arhiivikoopia seisuga 27. jaanuar 2021. Vaadatud 27. veebruaril 2020. Biograafia ESBL-is Toomas Aring. 6. üleliiduliste orienteerumisvõistluste võidukas teatemeeskond (vasakult) Arvo Kivikas, Jaan Miljan ja Johannes Tasa. 1973. Rahvusarhiivi fotode andmebaas Toomas Aring. NSV Liidu meister suundorienteerumises Johannes Tasa. 1982. Rahvusarhiivi fotode andmebaas Eesti filmi andmebaas. Spordimehed - rahvamehed. Ringvaade „Nõukogude Eesti“ nr 4 (1985) Johannes Tasa – jahimees, kelle jaoks laskmine polegi oluline. Eesti Elu.ee, 7. oktoober 2012